

 **REPUBLIKA HRVATSKA**

**KRAPINSKO-ZAGORSKA ŽUPANIJA**

 **Ž U P A N**

KLASA: 230-01/24-04/91

URBROJ: 2140-09/07-24-2

Krapina, 29. svibnja 2024.

 Na temelju članka 32. Zakona o udrugama (Narodne novine, broj 74/14, 70/17, 98/19, 151/22), članka 9. stavka 1. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine, broj 26/15 i 37/21) članka 12. stavka 1. Pravilnika o financiranju programa i projekata od interesa za opće dobro koje provode udruge na području Krapinsko-zagorske županije (Službeni glasnik Krapinsko-zagorske županije, broj 30A/15 i 56A/21) te članka 32. Statuta Krapinsko-zagorske županije (Službeni glasnik Krapinsko-zagorske županije, broj 13/01, 5/06, 14/09, 11/13, 13/18, 5/20, 10/21 i 15/21-pročišćeni tekst), župan Krapinsko-zagorske županije donosi

**O D L U K U**

o načinu raspodjele sredstava namijenjenih financiranju projekata u sklopu

Javnog poziva za prijavu prijedloga za participativni proračun za mlade

za 2024. godinu

**I.**

Ovom Odlukom o načinu raspodjele sredstava namijenjenih financiranju projekata u sklopu

Javnog poziva za prijavu prijedloga za participativni proračun za mlade za 2024. godinu (dalje u tekstu: Odluka) utvrđuje se financijski okvir dodjele sredstava prijaviteljima po Javnom pozivu za prijavu prijedloga za participativni proračun za mlade za 2024. godinu (dalje u tekstu: Javni poziv) te se utvrđuje dokumentacija za provedbu Javnog poziva (dalje u tekstu: Natječajna dokumentacija).

**II.**

Financijska sredstva namijenjena financiranju projekata u sklopu Javnog poziva u iznosu od 33.200,00 eura, osigurana su u Proračunu Krapinsko-zagorske županije za 2024. godinu na razdjelu 005, glavni program M01, program 1001, aktivnost A102000, stavkama R7688, R7398 i R8229 te će biti dodijeljena putem Javnog poziva.

**III.**

Sredstva iz točke II. ove Odluke, rasporedit će se putem javnog poziva prijaviteljima za provedbu projekata čije trajanje završava najkasnije do 30. lipnja 2024. godine, u skladu s Natječajnom dokumentacijom koja se nalazi u prilogu ove Odluke i njezin je sastavni dio.

**IV.**

Natječajna dokumentacija obuhvaća:

1. Pravilnik o financiranju programa i projekta od interesa za opće dobro koje provode

 udruge na području Krapinsko-zagorske županije

1. Tekst Javnog poziva
2. Obrasce za prijavu projekta
3. Obrazac za procjenu kvalitete/vrijednosti projekta
4. Obrasce za provedbu projekta i izvještavanje.

Obrasci za prijavu iz stavka 1. ove točke su:

4.1. Obrazac za prijavu prijedloga projekta

4.2. Obrazac proračuna projekta

4.3. Obrazac izjave prijavitelja

4.4. Obrazac izjave za neformalne grupe

4.5. Dodatna dokumentacija sukladno tekstu Javnog poziva.

Obrasci za provedbu projekta i izvještavanje iz stavka 1. ove točke su:

6.1. Obrazac opisnog izvještaja provedbe projekta

6.3. Obrazac financijskog izvještaja provedbe projekta.

**V.**

Natječajna dokumentacija u cijelosti će biti objavljena na mrežnim stranicama Krapinsko-zagorske županije (www.kzz.hr).

**VI.**

Za provođenje postupka Javnog poziva osnovat će se Povjerenstvo za provjeru ispunjavanja propisanih uvjeta i ocjenjivanje prijava Javnog poziva koje čine članovi/ice Savjeta mladih Krapinsko-zagorske županije te predstavnici/ce relevantnih dionika iz sektora civilnog društva u području rada s mladima i za mlade.

Savjet mladih Krapinsko-zagorske županije utvrdit će Prijedlog Odluke o odabiru i dodjeli sredstava, prema bodovima koje su postigli u procesu procjene od strane Povjerenstva i javnim glasovanjem.

**VII.**

Na temelju Prijedloga, Župan Krapinsko-zagorske županije donijet će konačnu Odluku o odabiru i dodjeli sredstava.

Na temelju Odluke iz stavka 1. ove točke Krapinsko-zagorska županija će s nositeljima programa/projekata sklopiti ugovore o financiranju.

**VIII.**

Odluka iz točke VII. objavit će se na mrežnim stranicama Krapinsko-zagorske županije.

**IX.**

Za provedbu ove Odluke zadužuje se Upravni odjel za zdravstvo, socijalnu politiku, branitelje, civilno društvo i mlade.

**X.**

Ova Odluka objavit će se u Službenom glasniku Krapinsko-zagorske županije.

 **Ž U P A N**

Željko Kolar

**Dostaviti:**

1. Upravni odjel za zdravstvo, socijalnu politiku, branitelje, civilno društvo i mlade,

2. Upravni odjel za financije i proračun,

3. Službeni glasnik Krapinsko-zagorske županije,

 ovdje, za objavu,

4. Za Zbirku isprava,

5. Pismohrana.